
CĂTRE

BIROUL PERMANENT
AL
CAMEREI DEPUTAŢILOR,




Vă înaintăm, alăturat, raportul  asupra propunerii legislative pentru modificarea Legii nr.95/2006 privind reforma în domeniul sănătăţii, republicată,  trimisă Comisiei pentru sănătate şi familie spre dezbatere, în fond, cu adresa nr. PLx.62/2022 din 21 februarie 2022. 

În raport de obiectul şi conţinutul său, propunerea legislativă face parte din categoria legilor ordinare.








PREŞEDINTE,
Dr.Nelu TĂTARU





Parlamentul României
Camera Deputaţilor
Comisia pentru sănătate şi familie

Bucureşti, 12 aprilie 2022
Nr.4c-10/67


R A P O R T  
asupra propunerii legislative pentru modificarea Legii nr.95/2006 privind reforma în domeniul sănătăţii, republicată


În conformitate cu prevederile  art.95 din Regulamentul Camerei Deputaţilor, republicat, cu modificările și completările ulterioare, Comisia pentru sănătate şi familie a fost sesizată spre dezbatere, în fond, cu propunerea legislativă pentru modificarea Legii nr.95/2006 privind reforma în domeniul sănătăţii, republicată, trimisă cu adresa nr. PLx.62/2020 din 21 februarie 2022.

Senatul, în calitate de primă Cameră sesizată,  a respins  propunerea legislativă  în şedinţa din 14 februarie 2022.

Potrivit dispozițiilor articolului 75 alineatele (1) și (3) din Constituţia României, republicată, Camera Deputaţilor este Cameră decizională.

Propunerea legislativă are ca obiect de reglementare completarea art.703 din Legea nr.95/2006. Intervenţiile legislative vizează, potrivit expunerii de motive, reglementarea unei proceduri de autorizare în regim de urgenţă a medicamentelor indicate în protocolul de tratament al bolii COVID-19, ce sunt, în fapt, utilizate în prima linie, alături de vaccinuri care au fost aprobate în regim de urgenţă de către EMA- Agenţia Europeană a Medicamentului.

La întocmirea prezentului raport,  Comisia a avut în vedere:
· avizul negativ al Consiliului Legislativ (nr.974/9.12.2021);
· avizul favorabil al Consiliului Economic și Social (nr.7890/23.11.2021);
· avizul negativ al Comisiei pentru drepturile omului, culte și problemele minorităților naționale (nr.4c-6/95/02.03.2022);
· avizul negativ  al Comisiei juridice, de disciplină și imunități (nr.4c-13/108/22.03.2022);
· avizul negativ al Comisiei pentru industrii și servicii (nr.4c-3/123/08.03.2022);
· punctul de vedere negativ al Guvernului (nr.111/DPSG/17.01.2022).

Membrii comisiei au dezbătut propunerea legislativă în şedinţa din 12 aprilie 2022. La lucrările comisiei au fost prezenţi deputații conform listei de prezență.
	La dezbaterea propunerii legislative a participat, în calitate de invitat, domnul Aurel Mohan, secretar de stat în Ministerul Sănătății.
În raport cu obiectul şi conţinutul său, propunerea legislativă  face parte din categoria legilor ordinare. 

În urma finalizării dezbaterilor, membrii Comisiei pentru sănătate şi familie, au hotărât, cu majoritate de voturi, respingerea proiectului de lege, din următoarele considerente:

- propunerea legislativă nu se justifică, deoarece nu aduce o normă nouă, ci se suprapune cu norma derogatorie în vigoare prevăzută la art. 703 din Legea nr. 95/2006 privind reforma în domeniul sănătății, republicată; 
- la nivelul autorităților europene s-a instituit un cod comunitar cu privire la medicamentele de uz uman materializat în mai multe directive, acestea fiind transpuse în legislația României prin Titlul XVIII – Medicamentul din Legea nr. 95/2006 privind reforma în domeniul sănătății; 
	- în acest sens, prin adoptarea prezentei inițiative, România riscă o procedură de infrigement.
	








            PREŞEDINTE,                                        SECRETAR,
          Dr.Nelu TĂTARU                                Liviu-Ioan BALINT 







Întocmit,
Maria-Rozalia Bucur,
Consilier parlamentar 

